CELEX: 32015D2395
Language: hr
Date: 2015-12-10 00:00:00
Title: Provedbena odluka Vijeća (EU) 2015/2395 od 10. prosinca 2015. o izmjeni Provedbene odluke 2010/99/EU kojom se Republici Litvi odobrava produljenje primjene mjere kojom se odstupa od članka 193. Direktive 2006/112/EZ o zajedničkom sustavu poreza na dodanu vrijednost

18.12.2015   
            
            
               HR
            
            
               Službeni list Europske unije
            
            
               L 332/140
            
         PROVEDBENA ODLUKA VIJEĆA (EU) 2015/2395
   od 10. prosinca 2015.
   o izmjeni Provedbene odluke 2010/99/EU kojom se Republici Litvi odobrava produljenje primjene mjere kojom se odstupa od članka 193. Direktive 2006/112/EZ o zajedničkom sustavu poreza na dodanu vrijednost
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 291. stavak 2.,
   uzimajući u obzir Direktivu Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost (1), a posebno njezin članak 395. stavak 1.,
   uzimajući u obzir prijedlog Europske komisije,
   budući da:
   
               (1)
            
            
               Dopisom koji je Komisija zaprimila 1. travnja 2015. Republika Litva zatražila je odobrenje da nastavi primjenjivati mjeru kojom se odstupa od članka 193. Direktive 2006/112/EZ kojom se utvrđuje osoba odgovorna za plaćanje poreza na dodanu vrijednost (PDV) poreznim tijelima.
            
         
               (2)
            
            
               U skladu s člankom 395. stavkom 2. Direktive 2006/112/EZ Komisija je dopisom od 18. svibnja 2015. obavijestila ostale države članice o zahtjevu Litve. Komisija je dopisom od 20. svibnja 2015. obavijestila Litvu da ima sve informacije potrebne za razmatranje zahtjeva.
            
         
               (3)
            
            
               Odlukom Vijeća 2006/388/EZ (2) Litvi je među ostalim odobreno da za kupce uvede obvezu plaćanja PDV-a na isporučenu robu i usluge kod postupaka u slučaju insolventnosti ili postupaka restrukturiranja koji podliježu sudskom nadzoru, te na isporučene drvne sirovine.
            
         
               (4)
            
            
               Razdoblje primjene odstupajuće mjere produljeno je dva puta, provedbenim odlukama Vijeća 2010/99/EU (3) i 2012/704/EU (4).
            
         
               (5)
            
            
               Istragama i analizom primjene mehanizma koje su provela litavska porezna tijela pokazala se učinkovitost odstupajuće mjere.
            
         
               (6)
            
            
               Komisija je zaključila da se pravna i činjenična situacija kojom se opravdala primjena odstupajuće mjere nije promijenila te da i dalje postoji. Litvi bi stoga trebalo odobriti primjenu te mjere u daljnjem ograničenom razdoblju.
            
         
               (7)
            
            
               Ako Litva smatra da je potrebno daljnje produljenje odstupajuće mjere nakon 2018., trebala bi do 31. ožujka 2018. Komisiji podnijeti zahtjev za produljenje s priloženim izvješćem o evaluaciji kako bi se Komisiji dalo dovoljno vremena za razmatranje zahtjeva.
            
         
               (8)
            
            
               Odstupajuća mjera neće nepovoljno utjecati na vlastita sredstva Unije koja proizlaze iz PDV-a.
            
         
               (9)
            
            
               Provedbenu odluku 2010/99/EU trebalo bi stoga na odgovarajući način izmijeniti,
            
         DONIJELO JE OVU ODLUKU:
   Članak 1.
   U članku 2. Provedbene odluke 2010/99/EU drugi stavak zamjenjuje se sljedećim:
   
      „Primjenjuje se do 31. prosinca 2018.
      Zahtjev za produljenje mjere predviđen ovom Odlukom podnosi se Komisiji do 31. ožujka 2018. te mu se prilaže izvješće o primjeni te mjere.”
   
   Članak 2.
   Ova Odluka upućena je Republici Litvi.
   
      Sastavljeno u Bruxellesu 10. prosinca 2015.
      
         
            Za Vijeće
         
         
            Predsjednik
         
         F. BAUSCH
      
   
   
      (1)  SL L 347, 11.12.2006., str. 1.
   
   
      (2)  Odluka Vijeća 2006/388/EZ od 15. svibnja 2006. kojom se Republici Litvi odobrava uvođenje mjere kojom se odstupa od članka 21. Šeste direktive 77/388/EEZ o usklađivanju zakonodavstava država članica o porezima na promet (SL L 150, 3.6.2006., str. 13.).
   
      (3)  Provedbena odluka Vijeća 2010/99/EU od 16. veljače 2010. kojom se Republici Litvi odobrava produljenje primjene mjere kojom se odstupa od članka 193. Direktive 2006/112/EZ o zajedničkom sustavu poreza na dodanu vrijednost (SL L 45, 20.2.2010., str. 10.).
   
      (4)  Provedbena odluka Vijeća 2012/704/EU od 13. studenoga 2012. kojom se izmjenjuje Provedbena odluka 2010/99/EU kojom se Republici Litvi odobrava produljenje primjene mjere kojom se odstupa od članka 193. Direktive 2006/112/EZ o zajedničkom sustavu poreza na dodanu vrijednost (SL L 319, 16.11.2012., str. 7.).